### | | | | --- | --- | | | | | --- | | **Byråd** 26. juni 2018 Sagsnr. 710-2018-11335 Dok.nr. 710-2018-161442 Sagsbehandler DPMBDM | | 103.                Godkendelse af tids- og procesplan, nedsættelse af byggeprogramudvalg og godkendelse af anlægsbevilling til udvidelse af Voldumcentret - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til tids- og
procesplan for udvidelse af Voldumcentret, nedsættelse af byggeprogramudvalg og
godkendelse af anlægsbevilling til rådgiverhonorar.

Byrådet godkendte i januar 2016 plejebolighandleplanen for
2015-2025. Ifølge planen vil der over de kommende år være behov for flere
plejeboliger i [adresse]. På den baggrund blev der i Budget 2018-2021
afsat et rådighedsbeløb til en udvidelse af Voldumcentret med ti plejeboliger,
så der fremover er 20 plejeboliger på centret. Derudover udvides
servicearealerne med 120 m2.

Den samlede anlægsøkonomi for udvidelsen af [adresse] at udgøre 18,1 mio. kr., heraf finansierer [adresse]
Kommune netto 2,4 mio. kr. Social og Sundhed søger på den baggrund to
anlægsbevillinger til rådgivning i byggeprocessen. Der søges dels en
anlægsbevilling til boligdelen på samlet 1,375 mio. kr. inkl. moms og dels en
anlægsbevilling til servicearealdelen på samlet 200.000 kr. ekskl. moms.

Teknik og Kultur har udarbejdet en tids- og procesplan, der
beskriver de forskellige faser ved gennemførelse af byggeriet. Tids- og
procesplan er vedlagt som bilag.

Af planen fremgår det, at anlægsprojektet er tilrettelagt
med en afklarings- og inddragelsesfase, lokalplanlægning samt rådgiverudbud i
2018. Planudvalget behandler således en sag vedrørende igangsættelse af
lokalplan for området ved [adresse] på deres udvalgsmøde 5. juni 2018. I
2019 udbydes projektet i fagentreprise med forventet byggestart i juni 2019, og
plejeboligerne forventes at stå klar til indflytning i sommeren 2020.

Da den samlede anlægssum overstiger 10 mio. kr., foreslås
det at nedsætte et byggeprogramudvalg. Sagen forelægges Social- og
Sundhedsudvalget samt Teknik- og Miljøudvalget parallelt med henblik på at
udpege de politiske repræsentanter til byggeprogramudvalget.

[adresse] opgaver er:

· At deltage i udarbejdelse af byggeprogram og bedømmelse af de
indkomne tilbud.

· At sikre, at byggeriet gennemføres i overensstemmelse med de
politiske ønsker og mål for byggeriet.

· At sikre, at projektet justeres, hvis det fx af økonomiske
årsager er nødvendigt.

Byggeprogramudvalget orienterer Social- og Sundhedsudvalget
samt Teknik- og Miljøudvalget om byggeriets status ved vigtige faseskift og
milepæle. Derudover følges processen af en administrativ projektgruppe, der
blandt andet har til opgave at indkalde byggeprogramudvalget, hvis der opstår
væsentlige ændringer undervejs i projekterings- og byggefasen, som
byggeprogramudvalget skal tage stilling til.

**VURDERING**

Det foreslås, at byggeprogramudvalget sammensættes på
følgende måde:

· Tre politiske repræsentanter udpeget af Byrådet, heraf to fra
Social- og Sundhedsudvalget (hvoraf den ene er formand for byggeprogramudvalget)
samt en repræsentant fra Teknik- og Miljøudvalget

· Direktøren for Social og Sundhed

· Ældrechefen

· Distriktsleder/gruppeleder fra [adresse] Medarbejderrepræsentant fra [adresse] og projektleder fra [adresse]

· Repræsentant fra Ældrerådet

· Repræsentant fra Handicaprådet

· Repræsentant fra bruger- og pårørenderåd på [adresse].

Til byggeprogramudvalget tilknyttes herudover en eller flere
eksterne rådgivere i forbindelse med projektering og gennemførelse af byggeriet.

**ØKONOMI**

Den samlede anlægsøkonomi for de ti nye plejeboliger inkl.
fællesarealer og servicearealer forventes som nævnt at udgøre 18,1 mio. kr.

Udgifterne er fordelt mellem boligdelen og servicearealer
på følgende måde:

· Anlægsudgifterne inkl. grundkøb til de ti almene boliger er estimeret
til 15,642 mio. kr. inkl. moms. Beløbet finansieres ved 10% kommunalt
grundkapitalindskud, 88% realkredit og 2% beboerindskud.

· De kommunale servicearealer inkl. grundkøb forventes at udgøre
ca. 2,499 mio. kr. ekskl. moms, som delvis finansieres ved nettoprovenuet fra
grundsalg til boligerne og servicearealstilskuddet.

Der vil være udgifter til kommunal grundkapital på 1,564
mio. kr. Grundkapitalindskuddet er indregnet med 10%, som er den gældende
procent til og med udgangen af 2018. Sideløbende med denne sag kører en
lokalplanlægningsproces i efteråret med henblik på, at Skema A for byggeriet
kan godkendes og indsendes inden udgangen af 2018. Lokalplan for området
forventes godkendt i Byrådet i december 2018.

Der er ved budgetlægningen afsat 400.000 kr. i
rådighedsbeløb i 2018 og 2,0 mio. kr. i 2019. Beløbet er et nettobeløb og er sammensat
af udgifter til kommunal grundkapital på 1,564 mio. kr. samt udgifter til
servicearealer, inventar og grundkøb på 2,499 mio. kr. Herfra er fratrukket
forventede indtægter ved grundsalg til boligdelen, støttesagsgebyr og
servicearealtilskud på samlet 1,632 mio. kr.

Til afholdelse af udgifterne til rådgivning i
byggeprocessen søges der dels en anlægsbevilling til de almene boliger på 1,375
mio. kr. inkl. moms, og dels for de kommunale servicearealer en anlægsbevilling
på 200.000 kr. ekskl. moms til afholdelse af udgifter til rådgivning i
byggeprocessen. Anlægsbevillingerne finansieres af de afsatte rådighedsbeløb i
2018 på 400.000 kr. og de 2,0 mio. kr. i 2019.

Når det endelige projektforslag foreligger med beregninger
udført af rådgiver, søges der en anlægsbevilling til gennemførelse af selve
byggeriet. Denne sag forventes forelagt Byrådet i starten af 2019.

**INDDRAGELSE**

Social og Sundhed har afholdt et beboermøde 19. marts 2018
og et borgermøde 3. april 2018, hvor beboere, pårørende, byrådsmedlemmer,
Ældrerådet, Handicaprådet, medarbejdere og borgere i lokalområdet var
inviteret. Til møderne var der mulighed for at komme med input og ønsker i
forhold til byggeriet.

**INDSTILLING**

Direktøren for Social og Sundhed indstiller til Byrådet:

1.    At vedlagte tids- og procesplan
godkendes.

2.    At byggeprogramudvalgets sammensætning godkendes.

3.    At der udpeges to medlemmer af Social- og
Sundhedsudvalget til byggeprogramudvalget, hvoraf den ene udpeges som formand.

4.    At der udpeges et medlem af Teknik- og Miljøudvalget
til byggeprogramudvalget.

5.    At der godkendes en anlægsbevilling til de almene
boliger på 1,375 mio. kr. finansieret af det samlede afsatte rådighedsbeløb i
2018-2019 på 2,4 mio. kr.

6.    At der godkendes en
anlægsbevilling til det kommunale serviceareal på 200.000 kr. finansieret af
det samlede afsatte rådighedsbeløb i 2018-2019 på 2,4 mio. kr.

**BESLUTNING**

***Social- og Sundhedsudvalget, 5. juni 2018:***

Fraværende:Ingen

Ad. 1: Indstilles godkendt.

Ad. 2: Indstilles godkendt.

Ad. 3: Carina Lauridsen udpeges som formand for
byggeprogramudvalget, og Solvej Mortensen udpeges som medlem af
byggeprogramudvalget.

Ad. 5: Indstilles godkendt.

Ad. 6: Indstilles godkendt.

***Teknik- og Miljøudvalget, 14. juni 2018:***

Fraværende:Jens Lauridsen

Ad. 1 Indstilles godkendt.

Ad. 2 Indstilles godkendt.

Ad. 4 Bob Carlsen blev udpeget som medlem af
byggeprogramudvalget for Teknik- og Miljøudvalget.

Ad. 5 Indstilles godkendt.

Ad. 6. Indstilles godkendt.

***Økonomiudvalget, 19. juni 2018:***

Fraværende:Ingen

Indstillingerne fra [adresse] og Sundhedsudvalget og Teknik-
og Miljøudvalget indstilles godkendt.

**Bilag**

|  |  |
| --- | --- |
| Tids- og procesplan for udvidelse af [adresse] 710-2018-47831 |